# Jared Fogle

Jared Scott Fogle (Indianapolis, Indiana, Estats Units, 23 d'agost de 1977) és un comediant i actor estatunidenc amb una carrera tant d'humorista com d'actor de cinema.
També conegut com "el paio de Subway", ja que va ser portaveu de la cadena de restaurants Subway, i va ser condemnat per delictes sexuals contra menors. El mandat de Fogle amb Subway va acabar després d'haver estat investigat per tenir sexe amb menors i estar en possessió de pornografia infantil l'any 2015. El 19 d'agost de 2015, va declarar davant la cort federal que posseïa pornografia infantil i viatjava per pagar el sexe amb menors. Fogle es va declarar oficialment culpable dels càrrecs el 19 de novembre de 2015 i va ser sentenciat a complir 15 anys i 8 mesos a la presó federal.

## Biografia

Fogle va néixer a Indianapolis, Indiana, els seus pares són Norman i Adrienne Fogle. Té un germà i una germana més petits. Va ser criat en una casa jueva. Es va convertir en un bar mitsvà durant un viatge a Israel, i després va ser confirmat per la seva sinagoga Conservadora-Reconstruccionista.
El 1995, Fogle es va graduar a la North Central High School d'Indianapolis. Es va graduar a la Universitat d'Indiana l'any 2000 i després va treballar breument en el departament d'administració d'ingressos de American Trans Air.

## Filmografia

| Any | Títol | Paper |
| 2000–2015 | Anuncis per a Subway | Ell mateix |
| 2002, 2008 | Saturday Night Live | Ell mateix |
| 2004 | Super Size Me | Ell mateix |
| 2011 | Jack and Jill | Jared Fogle |
| 2014 | Sharknado 2: The Second One | Jared de Subway |
| 2015 | Sharknado 3: Oh Hell No! | Jared Fogle |
| 2015 | Dr. Phil | Ell mateix |

## Referències

* ↑ Jargon, Julie «Jared Fogle Sentenced to 15 1/2 Years in Prison». Wall Street Journal. Dow Jones & Company [Nova York], 19-11-2015 [Consulta: 20 novembre 2015].
* ↑ Callahan, Rick «Ex-Subway pitchman Fogle gets more than 15 years in prison». MSN, 19-11-2015 [Consulta: 12 juliol 2015].
* ↑ ; Bogert, Nick «Jared Fogle, Ex-Subway Pitchman, Gets 15 Years in Prison for Child Porn Charges». NBC News, 19-11-2015 [Consulta: 13 juliol 2016].
* ↑ Connelly, Cecil «The Subway Guy, Still on a Roll». The Washington Post. Nash Holdings LLC [Washington DC], 19-10-2003 [Consulta: 30 maig 2016].
* ↑ Moyer, Justin «Why Jared Fogle was — and still might be — the perfect Subway spokesman». The Washington Post. Nash Holdings LLC [Washington DC], 08-07-2015 [Consulta: 2 setembre 2015].
* ↑ «Former Subway rep Jared Fogle pleads guilty to pornography charges, sex with minors». Jewish Telegraphic Agency [Nova York], 19-08-2015 [Consulta: 2 setembre 2015].
* ↑ Smason, Alan «'Subway guy' helps open kosher Subway@theJ». Cleveland Jewish News. Cleveland Jewish Publication Co. [Cleveland, Ohio], 15-06-2006 [Consulta: 4 novembre 2010]. «Fogle, who became a bar mitzvah in Israel on a Federation- and synagogue-sponsored trip there and was confirmed at his Conservative-Reconstructionist synagogue, was impressed with the concept of launching a kosher Subway»
* ↑ ; O'Conner, Tracy «Jared Fogle Out of the Picture After School Yanks Alumni Photo». NBC News, 20-08-2015 [Consulta: 30 maig 2016].
* ↑ Susana, Kim «Jared Fogle's Life From Jet Setter to Likely Prison Term». ABC News, 19-08-2015 [Consulta: 21 agost 2015].